**ПРОТОКОЛ № 11**

23.09.2015 г.

 Днес, 23.09.2015 година в 16:30 часа в заседателната зала на Община Троян се събра Общинската избирателна комисия в състав:

 1. Емил Дамянов Цветанов - председател

 2. Мариета Василева Иванова – заместник-председател

 3. Елка Иванова Ангелова - секретар

 4. Павлина Минкова Комитова - член

 5. Дария Цочева Стоименова - член

 6. Димитър Георгиев Вучков - член

 7. Севил Юсеинова Кабакчиева-Толева - член

 8. Свилен Енчев Димитров - член

 9. Христо Колев Варчев - член

10. Красимира Георгиева Славкова – член

На лице е кворум. ОИК – Троян може да приема решения.

 **Беше определен следния дневен ред:**

1. Регистриране на Дилян Минков Дамянов, ЕГН \*\*\*\*\*\*\*\*\*\* като кандидат за кмет на село Дълбок Дол.
2. Теглене на жребий за номерата на партии, коалиции, местни коалиции и независими кандидати в бюлетините за гласуване за общински съветници и за кметове в изборите на 25.10.2015г.
3. Теглене на жребий за реда за представяне на партиите, коалициите, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 25 октомври 2015 г.
4. Регистриране на Божидар Колев Мичев, ЕГН \*\*\*\*\*\*\*\*\*\*, като кандидат за кмет на село Дебнево.
5. Регистриране на Ботьо Мирославов Самодумов, ЕГН \*\*\*\*\*\*\*\*\*\*, като кандидат за общински съветник.

След проведено поименно гласуване с 10 /десет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.14 от Изборния кодекс, ОИК-Троян прие следното:

**Р Е Ш Е Н И Е № 159-МИ**

Относно: Регистрация на Дилян Минков Дамянов, ЕГН \*\*\*\*\*\*\*\*\*\*, като кандидат за кмет на село Дълбок дол, Община Троян.

Постъпило е предложение от ПП „БЪЛГАРСКА СОЦИАЛИСТИЧЕСКА ПАРТИЯ“, подписано от Кольо Минков Кацаров в качеството му на пълномощник на представляващия партията Михаил Р. Миков, за регистриране на кандидатска листа за кандидат за кмет на село Дълбок дол, Община Троян – Дилян Минков Дамянов.

Към предложението са приложени заявление-съгласие от кандидата, декларации по чл. 414, ал.1 т.4 и чл. 414, ал.1 т.5 от Изборния кодекс, пълномощно.

Предложението от политическата партия е заведено под № 7-КК/21.09.2015г. в регистъра на кандидатите за кметове на кметства. Кандидатът за кмет на кметство село Дълбок дол - Дилян Минков Дамянов е записан под № 9 в предложението, а общо предложените кандидатури от ПП „БЪЛГАРСКА СОЦИАЛИСТИЧЕСКА ПАРТИЯ“ са 14 /четиринадесет/. Всички останали кандидати са регистрирани, като при извършена справка се установи, че ОИК – Троян не е регистрирала кандидата Дилян Минков Дамянов.

ОИК – Троян се самосезира за този пропуск и тъй като кандидатурата е предложена в законовия срок, представените документи и данните, съдържащи се в тях отговарят на изискванията на ИК, ОИК-Троян

**Р Е Ш И:**

Регистрира Дилян Минков Дамянов, ЕГН \*\*\*\*\*\*\*\*\*\*, като кандидат за кмет на село Дълбок дол, община Троян, предложен от ПП „БЪЛГАРСКА СОЦИАЛИСТИЧЕСКА ПАРТИЯ“, за изборите на 25.10.2015 г.

Решението подлежи на обжалване пред ЦИК, по реда на чл. 88 от ИК.

**По точка втора от дневния ред:**

1. След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.1 от Изборния кодекс, ОИК-Троян прие следното:

**Р Е Ш Е Н И Е № 160-МИ**

Относно:Теглене на частичен жребий на номерата на партии, коалиции, местни коалиции, независими кандидати в бюлетините за избори на 25.10.2015г.

На 23.09.2015г. в 17:30ч. в салона на Общински съвет – Троян, находящ се на етаж първи в сградата на Община Троян се проведе теглене на жребий за номерата на партии, коалиции, местни коалиции и независими кандидати за поредните номера в бюлетината за изборите на 25.10.2015г.

След приключване на процедурата се установи, че ПП „Движение Напред България“ е поставена в два отделни плика и съответно за нея са изтеглени два номера – номер 1 (едно) и номер 13 (тринадесет). Установи се, че ПП „БЪЛГАРСКА СОЦИАЛДЕМОКРАТИЧЕСКА ПАРТИЯ“ не е включена в тегленето на жребия, поради което същата остава без номер за бюлетината.

Предвид изложеното и на основание чл.87, ал.1, т.1 и т.10 от Изборния кодекс, ОИК – Троян

**Р Е Ш И:**

На 23.09.2015г. в 18:45 часа в салона на Общински съвет – Троян, находящ се на етаж първи в сградата на Община Троян, да определят чрез частичен жребий номерата на ПП „Движение Напред България“ и ПП „БЪЛГАРСКА СОЦИАЛДЕМОКРАТИЧЕСКА ПАРТИЯ“ за бюлетината. Жребият да се тегли за номер 1 (едно) и номер 13 (тринадесет).

Решението подлежи на обжалване пред ЦИК, по реда на чл. 88 от ИК.

1. След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.10 от Изборния кодекс, ОИК-Троян прие следното:

**Р Е Ш Е Н И Е № 161-МИ**

Относно: Определяне чрез жребий на поредните номера на партии, коалиции, местни коалиции и независимите кандидати в бюлетините за общински съветници и кметове на 25.10.2015г.

 След проведената на 23.09.2015г. в 17:30 и 18:45 часа в салона на Общински съвет – Троян, находящ се на етаж първи в сградата на Община Троян процедура ОИК - Троян

**Р Е Ш И:**

Определя поредните номера на партии, коалиции, местни коалиции и независимите кандидати в бюлетините за общински съветници и кметове на 25.10.2015г., както следва:

1. Политическа партия Движение Напред България;
2. Партия „ДВИЖЕНИЕ ЗА СОЦИАЛЕН ХУМАНИЗЪМ“;
3. БЪЛГАРСКА СОЦИАЛИСТИЧЕСКА ПАРТИЯ;
4. ДЕМОКРАТИЧНО БЪДЕЩЕ;
5. НОВА АЛТЕРНАТИВА;
6. ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/;
7. ВМРО – БЪЛГАРСКО НАЦИОНАЛНО ДВИЖЕНИЕ;
8. инициативен комитет „ХРИСТО СТОЙКОВ“;
9. Движение 21;
10. Движение за права и свободи-ДПС;
11. ИЗБОР ЗА ТРОЯН – РЕФОРМАТОРСКИ БЛОК, партия НАЦИОНАЛНО ДВИЖЕНИЕ ЗА СТАБИЛНОСТ И ВЪЗХОД, партия ВЪЗРАЖДАНЕ;
12. ПП ГЕРБ;
13. БЪЛГАРСКА СОЦИАЛДЕМОКРАТИЧЕСКА ПАРТИЯ;
14. БЪЛГАРСКИ ДЕМОКРАТИЧЕН ЦЕНТЪР – БДЦ;
15. НАЦИОНАЛЕН ФРОНТ ЗА СПАСЕНИЕ НА БЪЛГАРИЯ (НФСБ);
16. ДВИЖЕНИЕ ЗА РАДИКАЛНА ПРОМЯНА БЪЛГАРСКАТА ПРОЛЕТ;
17. ПП АТАКА;
18. НАРОДЕН СЪЮЗ.

Решението подлежи на обжалване пред ЦИК, по реда на чл. 88 от ИК.

**По точка трета от дневния ред:**

След проведено поименно гласуване, с 10 /десет/ гласа „за“, „против“ – няма, на основание чл.196, ал.3 от Изборния кодекс, ОИК-Троян прие следното:

**Р Е Ш Е Н И Е № 162-МИ**

След проведена процедура чрез жребий ОИК- Троян определя реда запредставяне на партиите, коалициите, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 25 октомври 2015 г., както следва:

1. ИЗБОР ЗА ТРОЯН – РЕФОРМАТОРСКИ БЛОК, партия НАЦИОНАЛНО ДВИЖЕНИЕ ЗА СТАБИЛНОСТ И ВЪЗХОД, партия ВЪЗРАЖДАНЕ;
2. БЪЛГАРСКИ ДЕМОКРАТИЧЕН ЦЕНТЪР – БДЦ;
3. НАРОДЕН СЪЮЗ;
4. Движение 21;
5. ВМРО – БЪЛГАРСКО НАЦИОНАЛНО ДВИЖЕНИЕ;
6. Партия „ДВИЖЕНИЕ ЗА СОЦИАЛЕН ХУМАНИЗЪМ“;
7. БЪЛГАРСКА СОЦИАЛИСТИЧЕСКА ПАРТИЯ;
8. ДЕМОКРАТИЧНО БЪДЕЩЕ;
9. НАЦИОНАЛЕН ФРОНТ ЗА СПАСЕНИЕ НА БЪЛГАРИЯ (НФСБ);
10. ПП ГЕРБ;
11. ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/;
12. ДВИЖЕНИЕ ЗА РАДИКАЛНА ПРОМЯНА БЪЛГАРСКАТА ПРОЛЕТ;
13. БЪЛГАРСКА СОЦИАЛДЕМОКРАТИЧЕСКА ПАРТИЯ;
14. инициативен комитет „ХРИСТО СТОЙКОВ“;
15. Движение за права и свободи-ДПС;
16. Политическа партия Движение Напред България;
17. ПП АТАКА;
18. НОВА АЛТЕРНАТИВА.

Решението подлежи на обжалване пред ЦИК, по реда на чл. 88 от ИК.

**По точка четвърта от дневния ред:**

След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.14 от Изборния кодекс, ОИК-Троян прие следното:

**Р Е Ш Е Н И Е № 163-МИ**

Относно: Регистрация на Божидар Колев Мичев, ЕГН \*\*\*\*\*\*\*\*\*\*, като кандидат за кмет на село Дебнево, Община Троян.

Постъпило е предложение от ПП „АБВ (Алтернатива за Българско Възраждане)“, подписано от Бисер Божидаров Димов в качеството му на пълномощник на представляващия партията Георги С. Първанов, за регистриране на кандидатска листа за кандидат за кмет на село Дебнево, Община Троян – Божидар Колев Мичев.

Към предложението са приложени заявление-съгласие от кандидата, декларации по чл. 414, ал.1 т.4 и чл. 414, ал.1 т.5 от Изборния кодекс, пълномощно.

Предложението от политическата партия е заведено под № 9-КК/21.09.2015г. в регистъра на кандидатите за кметове на кметства. Кандидатът за кмет на кметство село Дебнево - Божидар Колев Мичев е записан под № 5 в предложението, а общо предложените кандидатури от ПП „АБВ (Алтернатива за Българско Възраждане)“ са 5 /пет/. Всички останали кандидати са регистрирани, като при извършена справка се установи, че ОИК – Троян не е регистрирала кандидата Божидар Колев Мичев.

ОИК – Троян се самосезира за този пропуск и тъй като кандидатурата е предложена в законовия срок, представените документи и данните, съдържащи се в тях отговарят на изискванията на ИК, ОИК-Троян

**Р Е Ш И:**

Регистрира Божидар Колев Мичев, ЕГН \*\*\*\*\*\*\*\*\*\*, като кандидат за кмет на село Дебнево, община Троян, предложен от ПП „АБВ (Алтернатива за Българско Възраждане)“, за изборите на 25.10.2015 г.

Решението подлежи на обжалване пред ЦИК, по реда на чл. 88 от ИК.

**По точка пета от дневния ред:**

След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.14 от Изборния кодекс, ОИК-Троян прие следното:

**Р Е Ш Е Н И Е № 164-МИ**

Относно: Регистрация на Ботьо Мирославов Самодумов, ЕГН \*\*\*\*\*\*\*\*\*\*, като кандидат за общински съветник.

Постъпило е предложение от ПП „Движение за права и свободи-ДПС“, подписано от Лютви Ахмед Местан в качеството му на представляващ партията, за регистриране на кандидатска листа за общински съветници.

 Към предложението са приложени заявления-съгласие от всички кандидати, както и декларации по чл. 414, ал.1 т.4 и чл. 414, ал.1 т.5 от Изборния кодекс.

Предложението от политическата партия е заведено под № 10-ОС/21.09.2015г. в 16:35ч. в регистъра на кандидатските листи за общински съветници. Кандидатът за общински съветник - Ботьо Мирославов Самодумов е записан под № 19 в предложението, като общо предложените кандидатури от ПП „Движение за права и свободи-ДПС“ са 19 /деветнадесет/. Всички останали кандидати са регистрирани, като при извършена справка се установи, че ОИК – Троян не е регистрирала кандидата Ботьо Мирославов Самодумов.

ОИК – Троян се самосезира за този пропуск и тъй като кандидатурата е предложена в законовия срок, представените документи и данните, съдържащи се в тях отговарят на изискванията на ИК, ОИК-Троян

**Р Е Ш И:**

Регистрира Ботьо Мирославов Самодумов, ЕГН \*\*\*\*\*\*\*\*\*\*, като кандидат за общински съветник, предложен от ПП „Движение за права и свободи-ДПС“, за изборите на 25.10.2015 г.

Решението подлежи на обжалване пред ЦИК, по реда на чл. 88 от ИК.

Заседанието приключи в 19:50 часа.

Неразделна част от настоящия протокол е присъствен лист на членовете на ОИК от 23.09.2015 г.